smcproject/ml-wiki-sentences huggingface dataset:
അവലംബം ↑ ↑ ഹിന്ദു ഓൺലൈൻ Archived 2009-09-10 at the Wayback Machine .
07/09/2009 ന് ശേഖരിച്ചത് പുറം കണ്ണി മണ്ണിൽ തിളങ്ങുന്ന താരങ്ങൾ-കെ.
ബാലകൃഷ്ണൻ നായർ,മലയാളം വാരിക 2008 ജനുവരി 25
താല റ്റുഡു
ജാർഖണ്ഡിൽ നിന്നുള്ള സാന്താലി ഭാഷയിലെ എഴുത്തുകാരിയും നഴ്സുമാണ് താല റ്റുഡു .
2015 ൽ സന്താലി വിവർത്തനത്തിനുള്ള കേന്ദ്ര സാഹിത്യ അക്കാദമി അവാർഡ് നേടി.
രവീന്ദ്രനാഥ് മുർമുവിന്റെ സഹോദരിയാണ് താല റ്റുഡു.
ലാൽ ബഹദൂർ ശാസ്ത്രി മെമ്മോറിയൽ കോളേജിലെ വിദ്യാർത്ഥിനിയായിരുന്നു.
ശരത്ചന്ദ്ര ചതോപാദ്ധായയുടെ പരിനീത  എന്ന നോവൽ ബപ്ലനിജ് എന്ന പേരിൽ സാന്താലി ഭാഷയിലേക്ക് താല വിവർത്തനം ചെയ്തു.
താലയുടെ ആദ്യ പരിഭാഷയായിരുന്നു അത്.
ഈ കൃതിക്ക് 2015 ൽ സാന്താലി വിവർത്തനത്തിനുള്ള കേന്ദ്ര സാഹിത്യ അക്കാദമി അവാർഡ് ലഭിക്കുകയുണ്ടായി.
അഭിഭാഷകനായ ഗണേഷ് തുഡുവിനെയാണ് താല റ്റുഡു വിവാഹം കഴിച്ചത്.
ഈ ദമ്പതികൾക്ക് ഒരു മകളും ഒരു മകനുമുണ്ട്.
അനിഷ, ആശിഷ് എന്നിങ്ങനയാണ് മക്കളുടെ പേര്.
താരു ഇംഗ്ലീഷ് വിലാസം https://ml.wikipedia.org/wiki/Tharu_people
മംഗളോയ്ഡ് വംശത്തിൽപ്പെട്ട ഒരു ജനവിഭാഗം.
ഇവരിൽ ഭൂരിഭാഗവും അധിവസിക്കുന്നത് ഉത്തർപ്രദേശിലെ നൈനിത്താൾ ജില്ലയിലാണ്.
ഹിന്ദുമതവിശ്വാസികളായ ഇവർക്ക് നേപ്പാൾ ‍, തിബത്തൻ ജനതകളുമായി ഒട്ടേറെ സാദൃശ്യങ്ങളുണ്ടെന്ന് നരവംശശാസ്ത്രജ്ഞർ പറയുന്നു.
നായാട്ട്, മത്സ്യബന്ധനം , കൃഷി , കന്നുകാലിവളർത്തൽ എന്നിവയാണ് പ്രധാന ജീവനോപാധികൾ.
തങ്ങൾ രജപുത്രരാണെന്ന് അവകാശപ്പെടുന്ന ഒരു വിഭാഗം ഇവർക്കിടയിലുണ്ട്.
ബഹുഭാര്യാത്വവും പുനർവിവാഹവും അംഗീകരിക്കുന്ന ഇവർ മക്കത്തായ സമ്പ്രദായക്കാരാണ്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ താരു എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
താരൻ ഇംഗ്ലീഷ് വിലാസം https://ml.wikipedia.org/wiki/Pityriasis_simplex_capillitii സൂക്ഷ്മദർശിനിയിലൂടെയുള്ള താരന്റെ ചിത്രം
തലയോട്ടിയിലെ തൊലി വരണ്ട് കോശങ്ങൾ ഉതിർന്നു പോകുന്ന അവസ്ഥ.
ത്വക്കിൽ സ്ഥിതിചെയ്യുന്ന സെബേഷ്യസ് ഗ്രന്ഥികൾ അധികമായ തോതിൽ സേബം ഉത്പാദിപ്പിക്കുന്നതുമൂലം താരൻ ഉണ്ടാകുന്നു.
ഈ അവസ്ഥയ്ക്ക് സെബോറിയ എന്നുപറയുന്നു.
കൺ പോളകളിലെ കോശങ്ങൾ അടരുക, പോളകൾ ചുവക്കുക തുടങ്ങിയ ലക്ഷണങ്ങളും ഇതോടൊപ്പം ഉണ്ടാകുന്നു.
ചിലതരം എണ്ണകളുടേയും സ്പ്രേകളുടേയും നിരന്തരമായ ഉപയോഗം താരനു കാരണമാകാറുണ്ട്.
താരൻ പ്രത്യക്ഷപ്പെടാനുള്ള പ്രധാന മൂന്ന്  കാരണങ്ങൾ സാധാരണയായി സെബം അല്ലെങ്കിൽ സെബാസിയൽ സ്രവണം എന്ന് അറിയപ്പെടുന്ന സ്കിൻ ഓയിൽ ത്വക്ക് മൈക്രോ-ജീവജാലങ്ങളുടെ ഉപാപചയ രാസവസ്തുക്കൾ (ഏറ്റവും പ്രത്യേകിച്ച് മലസ്സെസിയ യസ്റ്റസ്) വ്യക്തിഗത സാദ്ധ്യതയും അലർജിയും .
കഫ-വാത പ്രധാനമായ ദോഷ കോപം നിമിത്തമാണ് ദാരുണകം (താരൻ) ഉണ്ടാകുന്നതെന്നാണ് ആയുർവേദത്തിൽ പറയുന്നത്.
ശിരസ്സിൽ ചൊറിച്ചിൽ, കഠിനമായ മുടികൊഴിച്ചിൽ, വെളുത്ത പൊടി ശിരസ്സിൽ നിന്നും ഇളകുക, തരിപ്പ്, തലയോട്ടിയിലെ തൊലിയിൽ ചെറിയ വിള്ളലുകൾ തുടങ്ങിയ ലക്ഷണങ്ങളാണ് താരന്റേത്.
നെറ്റിയിലെ സിര വേധിച്ചു രക്തമോക്ഷം ചെയ്യുന്നത് താരന് പരിഹാരമായി നിർദ്ദേശിക്കുന്നുണ്ട്.
നിർദിഷ്ടങ്ങളായ അഭ്യംഗ സ്നാന-നസ്യ-ശിരോവസ്ത്യാദികൾ ശീലിക്കുന്നതും ഫലപ്രദമാണ്.
തല മുണ്ഡനം ചെയ്ത ശേഷം ചികിത്സ ചെയ്യുന്നതാണ് കൂടുതൽ ഫലപ്രദം.
താരന്റെ ചികിത്സയ്ക്ക് അനേകം ലേപനങ്ങളും തൈലങ്ങളും ആയുർവേദത്തിൽ നിർദ്ദേശിക്കപ്പെട്ടിട്ടുണ്ട്.
സാലിസിലിക് അമ്ലമോ സെലിനിയം സൾഫൈഡോ കലർന്ന ഷാംപൂ ഉപയോഗിച്ച് ആഴ്ചയിൽ രണ്ടോ മൂന്നോ തവണ കഴുകിയാൽ ശമനം ഉണ്ടാകും.
കോർട്ടികോസ്റ്റിറോയിഡ്  ചേർന്ന ഔഷധം രാത്രിയിൽ തലയിൽ പുരട്ടാൻ നിർദ്ദേശിക്കാറുണ്ട്.
ആന്റി ഓക്സിഡന്റ്സ് അടങ്ങിയ ഗുളികകൾ തലയിലെ  താരൻ ഉള്ള ഭാഗത്തു പുരട്ടുന്നതും ഒരു പ്രതിവിധിയായി നിർദ്ദേശിക്കാറുണ്ട്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ താരൻ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
താറാവ് ഇംഗ്ലീഷ് വിലാസം https://ml.wikipedia.org/wiki/Duck
താറാവ്‌ ഒരു  വളർത്തുപക്ഷിയാണ്.
അൻസെറിഫോമസ് (Anseriformes) പക്ഷിഗോത്രത്തിൽപ്പെട്ട അനാട്ടിഡേ (Anattidae) കുടുംബത്തിന്റെ അനാറ്റിനേ (Anattinae) ഉപകുടുംബത്തിൽപ്പെടുന്നു.
അനാസ് പ്ലാറ്റിറിങ്ക പ്ലാറ്റിറിങ്ക (Anas platyrhyncha platyrhyncha).
എല്ലാ രാജ്യങ്ങളിലും താറാവുകളെ വളർത്തുന്നുണ്ട്.
അമേരിക്ക , ഇംഗ്ലണ്ട് , ഹോളണ്ട് , ഹംഗറി , ഡെന്മാർക്ക് , കാനഡ എന്നിവിടങ്ങളിലെല്ലാം താറാവ് വളർത്തൽ ഒരു വ്യവസായമായി വികസിച്ചിട്ടുണ്ട്.
ഇന്ത്യയിൽ വളർത്തു പക്ഷികളിൽ രണ്ടാം സ്ഥാനം താറാവിനാണ്; ഒന്നാം സ്ഥാനം കോഴിക്കും .
കരയിലും വെള്ളത്തിലും സഞ്ചരിക്കുവാനും ഇരതേടുവാനും കഴിവുള്ള ഇവയുടെ വംശത്തിലുള്ളവ  ശുദ്ധജലത്തിലും കടൽ‌ വെള്ളത്തിലും കാണപ്പെടുന്നു.
ശരീരപ്രകൃതി കാലുകൾ ചർമബന്ധമുള്ള വിരലുകൾ.
ഏതു പരിതഃസ്ഥിതിയിലും ജീവിക്കാൻ താറാവുകൾക്കുകഴിയും.
പാടപോലുള്ള ചർമ്മം വിരലുകൾ തമ്മിൽ യോജിപ്പിച്ചിരിക്കുന്നു.
കരയും വെള്ളവും ഇടകലർന്ന പ്രദേശങ്ങളാണ് ഇവക്കിഷ്ടമായ നീന്തുവാനായി സഹായിക്കുന്നത് ഈ പ്രത്യേകതയാണ്.
ചർമബന്ധമുള്ള ഈ പാദങ്ങൾ ഇവയെ വളരെ വേഗം നീന്താൻ സഹായിക്കുന്നു ശരീരവും കഴുത്തും വഴക്കമുള്ള കഴുത്ത്.
നീളം കൂടിയ കഴുത്ത്.
കരയിലും വെള്ളത്തിലുമായി ജീവിക്കുന്ന താറാവിന്റെ ശരീരത്തിന് തോണിയുടെ ആകൃതിയാണ്.
വളർച്ചയെത്തിയ താറാവുകൾക്ക് 30-60 സെ.
നീളവും 0.5-7 കി.
ഗ്രാം തൂക്കവുമുണ്ടായിരിക്കും.
നീളം കൂടിയ കഴുത്ത്, ശരീരത്തിൽ തലയൊഴിച്ചുള്ള എല്ലാ ഭഗത്തുമെത്തുന്നു.
ചുണ്ട് പരന്ന കൊക്ക് (ചുണ്ട്)
വലിപ്പമേറിയ പരന്ന കൊക്ക് (ചുണ്ട്), ഒരു അരിപ്പപോലെ വർത്തിക്കുന്നു.
വെള്ളത്തിൽ മുങ്ങിത്തപ്പി കൊക്കിനുള്ളിലാക്കുന്ന ഇരയോടൊപ്പം കുറച്ചു വെള്ളവും വായ്ക്കകത്തേക്കു കടക്കും.
കൊക്കിന്റെ വശങ്ങളിലായുള്ള സമാന്തര പ്ലേറ്റുകൾ ഇര പുറത്തേക്കു രക്ഷപ്പെടാതെ വെള്ളം പുറത്തേക്കു കളയുന്നതിനു സഹായിക്കുന്നു.
ചിറകും തൂവലും തോണി പോലുള്ള ശരീരം, നീന്തുവാൻ സഹായിക്കുന്നു.
താറാവുകളുടെ ശരീരത്തിന്റെ വലിപ്പവുമായി താരതമ്യപ്പെടു ത്തുമ്പോൾ ചിറകുകൾക്ക് വലിപ്പം കുറവാണ്.
ശരീരത്തോട് ചേർന്നിരിക്കുന്ന ഇരു ചിറകുകളിലുമുള്ള പറക്കത്തൂവലുകൾ ഉടൽ ഭാഗത്തു നിന്ന് അല്പം പിന്നിലേക്ക് തള്ളിനില്ക്കുന്നു.
ശരീരത്തിന്റെ എല്ലാ ഭാഗവും മറയത്തക്കവിധമാണ് തൂവലുകൾ ഉദ്ഭവിച്ചിരിക്കുന്നത്.
എണ്ണമയമുള്ള തൂവലുകളും ത്വക്കിനടിയിലെ കട്ടിയായ കൊഴുപ്പു ശേഖരവും തണുത്ത ജലാശയങ്ങളിൽ പോലും വളരെ നേരം നീന്തി ഇര തേടാൻ ഇവയെ സഹായിക്കുന്നു.
വർഷംതോറും താറാവിന്റെ തൂവലുകൾ കൊഴിഞ്ഞു പോയ ശേഷം പുതിയവ ഉണ്ടാകുന്നു.
ശരത്കാലത്താണ് സാധാരണയായി തൂവലുകൾ കൊഴിയുന്നത്.
ആൺ താറാവുകളുടെ കോൺടൂർ തൂവലുകൾ വർഷത്തിൽ രണ്ടുതവണ കൊഴിയുക സാധാരണമാണ്.
തൂവലുകൾ കൊഴിയുന്നതിനിടയ്ക്കുള്ള'ഹ്രസ്വ' കാലയളവിനെ 'എക്ളിപ്സ് പ്ളൂമേജ്' എന്നു പറയുന്നു.
താറാമുട്ടയ്ക്ക് 70-84 ഗ്രാം തൂക്കം വരും.
കോഴിമുട്ടയേക്കാൾ 15-20 ഗ്രാം കൂടുതലാണിത്.
പ്രതിവർഷം കോഴികളിൽ നിന്നു ലഭിക്കുന്നതിനേക്കാൾ 40 മുതൽ 50 വരെ അധികം മുട്ടകൾ താറാവിൽ നിന്നു ലഭിക്കും.
വളർത്തു താറാവുകൾക്ക് അടയിരിക്കുന്ന സ്വഭാവമില്ലാത്തതിനാൽ ഇവയുടെ മുട്ട കോഴിമുട്ടകളോടൊപ്പം അടവച്ചോ ഇൻകുബേറ്ററിന്റെ സഹായത്താലോ വിരിയിച്ചെടുക്കുകയാണു പതിവ്.
മുട്ട വിരിയാൻ 28 ദിവസം ആവശ്യമാണ്.
ഇനങ്ങൾ താറാവു പാടം, വോമ്പനാടു കായലിൽ നിന്ന്
ഓർപിങ്ടൺ, പെക്കിൻസ്, വൈറ്റ് പെക്കിൻസ്, എയിൽ സ്ബെറി, മസ്കോവി, പെരെന്നൻ, വൈറ്റ് ടേബിൾ ഡക്ക്, റോയൽ വെൽഷ് ഹാൾക്വിൻ, മാഗ്പൈ തുടങ്ങിയവയാണ് പ്രധാന ഇറച്ചി താറാവുകൾ.
വൈറ്റ് പെക്കിൻ അയിലസുബെറി എന്നീ തറാവിനങ്ങളുടെ സങ്കരമായി വികസിപ്പിച്ചെടുത്ത ഇനമാണ് വിഗോവ ഇറച്ചി താറാവുകൾ 48 ഗ്രാം തൂക്കത്തിൽ നിന്ന് ആറാഴ്ച കൊണ്ട് രണ്ടര മൂന്നു കിലോവരെ തൂക്കം വയ്ക്കുന്ന ഇനമാണിത്
കാഴ്ചയ്ക്ക് ഭംഗിയുള്ളതും ധാരാളം വെളുത്ത മുട്ടകളിടുന്നതും രുചികരമായ മാംസം നല്കുന്നതുമായ ഓർപിങ്ടൺ ഇനം താറാവുകൾ അഞ്ച് വ്യത്യസ്ത നിറങ്ങളിൽ കാണപ്പെടുന്നുണ്ട്.
ബ്ലാക്ക് കയുഗ, ബ്ലാക്ക് ഈസ്റ്റ് ഇന്ത്യൻ, ഡീകോയ്, കൂയ്, കാലി, മിഗ്നോൺ, മൻഡാറിൻ, കരോലിന, വിഡ്ജിയോൺ, ഷോവല്ലെർ, പിൻടെയിൻ തുടങ്ങിയവയാണ് കൗതുക വർഗത്തിൽപ്പെട്ട താറാവിനങ്ങൾ.
ചിത്രശാ‍ല താറാവ് മുട്ട - കോഴിമുട്ടയേക്കാൾ വലിപ്പമുണ്ടാകും ചുണ്ട് ചാരനിറത്തിലുള്ള താറാവ് താറാവ് വെള്ളത്താറാവുകൾ - കുവൈറ്റിലെ ഒരു ചന്തയിൽ താറാവ് വളർത്തൽ കേന്ദ്രം - നിരണം താറാവ് കൂട്ടങ്ങൾ വേമ്പനാട് കായലിലെ താറാവ് കൃഷി അവലംബങ്ങൾ പുറം കണ്ണികൾ
താറ എയർ വിമാനം 193
PKR Dana JMO class=notpageimage| A map showing the locations of Pokhara Airport (PKR), Jomson Airport (JMO) and Dana , the location where the crash site was found.
നേപ്പാളിൽ അഭ്യന്തര സർവീസ് നടത്തിയിരുന്ന ഒരു വിമാനമായിരുന്നു താറ എയർ വിമാനം 193 പൊഖാറ വിമാനത്താവളത്തിൽ നിന്നും ജോംസോം വിമാനത്താവളത്തിലേക്കുള്ള യാത്രയിൽ 2016 ഫെബ്രുവരി 24 ന് ഇത് തകർന്നു.
യാത്രയാരംഭിച്ച് 8 മിനുട്ട് കഴിഞ്ഞതോടെ  റഡാർ സംവിധാനത്തിൽനിന്ന് അപ്രത്യക്ഷമായതിനെ തുടർന്ന് വനമേഖലയിൽ തകർന്ന് വീണത്.
23 പേരാണ് മരിച്ചത്.
മൈഗാഡി ജില്ലയിലെ ഡാന എന്ന സ്ഥലത്താണ് ഇത് കാണപ്പെട്ടത്.
യാത്രക്കാരെല്ലാവരും മരണപ്പെട്ടിരുന്നു 2010 ഒക്ഹാൽദുൻഗ ട്വിൻ ഓട്ടർ ക്രാഷ് വിമാനാപകടത്തിലും 22 പേർ കൊല്ലപ്പെട്ടിരുന്നു.
രാജ്യക്കാർ യാത്രികർ ജീവനക്കാർ Total Nepal 18 3 21 Hong Kong 1 0 1 Kuwait 1 0 1 Total 20 3 23 അന്വേഷണം
പത്യേക അന്വേഷണത്തിനായി ഉന്നതാധികാര സമിതിയെ നിയമിച്ചിട്ടുണ്ട്.
ഇതുംകൂടി കാണുക Nepal Airlines Flight 183 Nepal Airlines Flight 555 Yeti Airlines Flight 103 അവലംബം
താറാവ് കൃഷി ആലപ്പുഴയിലെ വേമ്പനാട്ട് കായലിൽ താറാവ് കൂട്ടങ്ങൾ
മുട്ടയ്ക്കോ മാംസത്തിനോ രണ്ടിനുംകൂടിയോ താറാവുകളെ വളർത്തുകയും പരിപാലിക്കുകയും ചെയ്യുന്ന രീതിയാണ്.
താറാവ് കൃഷി
കോഴി വളർത്തൽ മേഖലയുമായി താരതമ്യം ചെയ്യുമ്പോൾ താറാവ് വളർത്തൽ അത്ര മാത്രം വ്യാപ്തിയും വികാസവും പ്രാപിച്ചിട്ടില്ല ഇതിനു കാരണം നാട്ടിൻ പുറങ്ങളിലെ തോടുകളും കുളങ്ങളും പോലുള്ള ജലാശയങ്ങളുടെ കുറവാണ്.
വിദേശിയിനങ്ങളുടെ വരവ് മൂലം നാടൻ താറാവുകൾ കുറഞ്ഞു.
ജൈവ വളമെന്ന നിലയിൽ താറാവുകളുടെ കാഷ്ഠം നെൽകൃഷിയെ പരിപോഷിപ്പിക്കുന്നു.
കൂടാതെ പാടങ്ങളിലെ കീട നിയന്ത്രണത്തിന് താറാവ് ഗണ്യമായ ഒരു പങ്കു വഹിക്കുന്നു.
ഇതിനോടൊപ്പം തന്നെ മണ്ണിൻ്റെ വളക്കൂറ് വർധിപ്പിക്കുന്നതിനും താറാവ് കൃഷി സഹായകരമാണ്.
താറാവ് കൃഷിയുടെ 70%വും മത്സ്യ സാന്നിധ്യമുള്ള നാട്ടിൻ പുറങ്ങളിലാണ്.
നെൽകൃഷി, താറാവ് കൃഷി, മത്സ്യകൃഷി എന്നിവ പരസ്പരം ബന്ധപ്പെട്ടിരിക്കുന്നു.
ആലപ്പുഴ, കോട്ടയം, എറണാകുളം ജില്ലകളിലെ ഗ്രാമങ്ങളുടെ തീരപ്രദേശം ജലസ്രോതസുകളാൽ സമ്പന്നമാണ്.
ഇവ താറാവ് വളർത്തലിന് പ്രയോജനപ്പെടുത്താനായി പ്രകൃതിയുടെ വരദാനമാണ്.
മത്സ്യ സമ്പത്ത് കൊണ്ട് സമ്പുഷ്ടമായ കേരളത്തിലെ 580 കിലോ മീറ്റർ ദൈർഘ്യമുള്ള കടൽ-കായൽ തീരങ്ങൾ താറാവിൻ്റെ പഥ്യാഹാരത്തിൻ്റെ നിറസ്രോതസാണ്.
എല്ലാ ദിവസവും സജീവമായ ഒരു മത്സ്യ വിപണിയും സംസ്ഥാനത്ത് നിലവിലുള്ളത് താറാവ് വളർത്തലിന് സഹായകരമാണ്.
നിലവിൽ ലഭ്യമായ ജലസ്രോതസുകളെ മലിനമാക്കാതെ നിലനിർത്തി പരിരക്ഷിച്ച്
അതിൽ താറാവ് കൃഷി നടത്താവുന്നതാണ്.
പാലക്കാട് ജില്ലയിൽ കൊയ്ത്ത് തുടങ്ങുന്നതോടെ താറാവ് കർഷകർ പാലക്കാട്ടെ പാടങ്ങളിൽ തമ്പടിക്കുന്നു.
ഓഗസ്റ്റ് മുതൽ നവംബർ വരെ അനവധി നിരവധി താറാവിൻ കൂട്ടങ്ങളും അവിടെ കാണാം.
നെൽ കൃഷിയിടങ്ങൾ താറാവ് വളർത്തലിനെ പരോക്ഷമായി സഹായിക്കുന്നുണ്ട് കാരണം കൊയ്ത്ത് കഴിഞ്ഞ പാടശേഖരങ്ങളിലെ തീറ്റ അവയുടെ ഭക്ഷ്യ ശേഖരമാണ്.
മനുഷ്യൻ്റെ ആരോഗ്യ സംരക്ഷണത്തിന് വിലപ്പെട്ട സംഭാവനകളാണ് താറാമുട്ടയും താറാവിറച്ചിയും നൽകുന്നത്.
മാത്രമല്ല
ഇവയുടെ ഔഷധ ഗുണം പണ്ട് മുതൽക്കെ കേൾവി കേട്ടതാണ്.
അർശസ് രോഗികൾക്ക് താറാവിൻ്റെ മുട്ട ഉപയോഗിക്കുന്നതിലൂടെ രോഗ ശമനം ലഭിക്കുന്നു.
മുട്ടയിലും ഇറച്ചിയിലും അടങ്ങിയിരിക്കുന്ന കൊഴുപ്പ് അമ്ലങ്ങൾ താരതമ്യേന അപൂരിതങ്ങളായതിനാൽ രക്തത്തിലെ കൊളസ്ട്രോൾ കുറക്കാനും ഇത് സഹായിക്കുന്നു.
കോഴി മുട്ടകളെക്കാൾ വലിപ്പം കൂടിയവയാണ് താറാവിൻ്റെ മുട്ടകൾ.
കോഴി മുട്ടയുടെ തൂക്കത്തെക്കാൾ 10 മുതൽ 20 ഗ്രാം വരെ തൂക്കം ഈ മുട്ടകൾക്ക് ഉണ്ട്.
65 മുതൽ 75 ഗ്രാം വരെ തൂക്കം ഒരു താറാവിൻ്റെ മുട്ടയ്ക്ക് ഉണ്ട്.
അൽപ്പം മങ്ങിയ നിറമാണ് താറാവിൻ്റെ മുട്ടകൾക്ക് എങ്കിലും വെള്ളക്കരുവും മഞ്ഞക്കരുവും ചേർന്ന് 70 ഗ്രാം ഭക്ഷ്യ വസ്തു കൂടിയാണ് ഒരു താറാവിൻ്റെ മുട്ട.
വെള്ളക്കരു (ആൽബുമിൻ) 60 %
മഞ്ഞക്കരു (കൊഴുപ്പ്) 30 %
മുട്ടത്തോട് 10 % വരും.
തോട് ഒഴിവാക്കിയാൽ 70 ഗ്രാം ഭാരം വരുന്ന ഒരു താറാവിൻ മുട്ടയിൽ 49.6 ഗ്രാം 
ജലമാണ്.
അന്നജം ശരാശരി 1.0 ഗ്രാം, 
മാസ്യം 8.97 ഗ്രാം, കൊഴുപ്പ് 9.
63 ഗ്രാം
ധാതുലവണം 0.8 ഗ്രാം എന്നിവ പ്രദാനം ചെയ്യുന്ന ഒരു താറാവിൻ മുട്ടയിൽ ഊർജത്തിൻ്റെ അളവ് 130 ഗ്രാം കലോറിയാണ്.
കോഴിയുടെ മുട്ടയിൽ വളരെ നേരിയ തോതിൽ സിങ്ക് കൂടുതൽ ഉള്ളത് ഒഴിച്ച്
ബാക്കി ധാതു ലവണങ്ങളായ ഇരുമ്പ്, മഗ്നീഷ്യം, ഫോസ്ഫറസ്, പൊട്ടാസ്യം, സോഡിയം മുതലായവ താറാവിൻ്റെ മുട്ടയിൽ കൂടുതലാണ്.
കൂടാതെ ജീവകം എയും താറാവിൻ മുട്ടയിൽ അടങ്ങിയിരിക്കുന്നു.
ചുരുക്കത്തിൽ താറാവിൻ്റെ മുട്ടയിലാണ് പോഷക ഘടകങ്ങൾ കൂടുതലായി കണ്ടുവരുന്നത്.
കോഴിമുട്ടയെ അപേക്ഷിച്ച് താറാവിൻ്റെ മുട്ടത്തോടിന് നല്ല കട്ടിയുണ്ട്.
(0.53 ഗ്രാം) അതിനാൽ തന്നെ മുട്ട ഉടയാതെ അനായാസേന കൈകാര്യം ചെയ്യുവാൻ സാധിക്കും.
താറാവിൻ്റെ മുട്ടയുടെ കട്ടിയുള്ള പുറന്തോട് മൂലം അകത്തെ ജലാംശം നഷ്ടപ്പെടുന്നില്ല
അതിനാൽ തന്നെ രണ്ടാഴ്ച വരെ താറാവിൻ്റെ മുട്ട കേട് കൂടാതെ സൂക്ഷിക്കാൻ കഴിയും.
മുട്ടയുടെ വലിപ്പം, ഔഷധമേന്മ, പോഷക സമൃദ്ധം, സ്വർണ്ണ വർണമായ മഞ്ഞക്കരു,
മുട്ടത്തോടിൻ്റെ കട്ടി തുടങ്ങിയവ താറാവിൻ്റെ മുട്ടയുടെ കച്ചവട സാധ്യത വർധിപ്പിക്കുന്നു.
കേരളത്തിലെ ജനങ്ങൾ പരമ്പരഗതമായി 
താറാവിറച്ചി ഇഷ്ടപ്പെടുന്നവരാണ്.
താറാവ് റോസ്റ്റ്, താറാവ് സ്റ്റ്യൂ എന്നിവ ഇവയിൽ പ്രധാന വിഭവങ്ങളുമാണ്.
കുട്ടനാടൻ താറാവ് കേരളത്തിൻ്റെ സ്വന്തമായ നാടൻ ബ്രീഡാണ്.
താറാവിൻ്റെ തൂക്കത്തിൻ്റെ അടിസ്ഥാനത്തിൽ ഭക്ഷ്യ യോഗ്യമായ ഒരു കിലോ താറാവ് ഇറച്ചി 68 ശതമാനമാണ്.
ഇതിൽ 48.5 % ജലം, 11.49 % കാൽസ്യം, 
39.34 % കൊഴുപ്പ്, 0.68 % പൊട്ടാസ്യം എന്നിവ അടങ്ങിയിരിക്കുന്നു.
കോഴികളുമായി താരതമ്യം ചെയ്യുമ്പോൾ
താറാവുകളിൽ നിന്ന് കൂടുതൽ മുട്ട ലഭിക്കും എന്നത് ഒരു പ്രധാനപ്പെട്ട കാര്യമാണ്.
ലോകത്തിൽ വച്ച് ഏറ്റവും 
മുട്ട ഉത്പാദന ശേഷിയുള്ള താറാവിനമാണ് 
ക്യാപ്ബെൽ.
വെള്ള, കറുപ്പ്, കാക്കി എന്നി നിറങ്ങളിലായി ക്യാംപ്ബെലുകൾ മൂന്ന് ഇനമുണ്ട്.
ഏകദേശം 50 മുതൽ 55 കിലോ ഗ്രാം വരെ തൂക്കം വരുന്ന ഒരു ക്യാപ്ബെൽ
വർഷത്തിൽ 340 മുതൽ 350 വരെ മുട്ടകൾ തരുന്നു.
ക്യാപ് ബെൽ പൂവൻ താറാവിന് രണ്ടര കിലോയും പിട താറാവിന് രണ്ടേ കാൽ കിലോയും തൂക്കം വരും.
അഞ്ച് മാസം പ്രായം എത്തുമ്പോൾ തന്നെ
ഇവ മുട്ടയിടാൻ തുടങ്ങും.
നല്ലയിനം മുട്ടക്കോഴികളിൽ നിന്ന് ഒരു വർഷം 260 വരെ മുട്ടകൾ കിട്ടുമ്പോൾ
ക്യാപ്ബെൽ താറാവിൽ നിന്ന് പ്രതിവർഷം 
350 മുട്ടകൾ വരെ ലഭിക്കുന്നു.
അതിനാൽ തന്നെ മുട്ടയ്ക്ക് വേണ്ടി
മൂന്ന് വർഷം വരെ ഇവയെ ലാഭകരമായി വളർത്താവുന്നതാണ്.
ദ്രുത ഗതിയിലുള്ള വളർച്ച, വലിപ്പമേറിയ മുട്ടകൾ എന്നിവ താറാവിൻ്റെ സവിശേഷതകളാണ്.
താരതമ്യേന കോഴികളിലുണ്ടാവുന്ന രോഗങ്ങൾ താറാവിൽ കാണുന്നില്ല മാത്രമല്ല 
കോഴി വളർത്തലിലെ പോലെ വളരെ വിപുലമായ പാർപ്പിടം ഒന്നും തന്നെ 
താറാവിന് ആവശ്യമില്ല.
രാത്രി കിടക്കുന്നതിന് ഒരു ചെറിയ ഷെഡ് മതിയാകും.
താറാവുകൾ അതി രാവിലെ തന്നെ മുട്ടകൾ ഇടാൻ തുടങ്ങും.
അതിനാൽ തന്നെ 98 % മുട്ടകളും രാവിലെ 8 മണിക്ക് മുൻപ് തന്നെ ശേഖരിക്കാവുന്നതാണ്.
വളർത്താൻ തുടങ്ങുമ്പോൾ തന്നെ
താറാവുകൾ എളുപ്പത്തിൽ തന്നെ ഇണങ്ങുന്നവയാണ്.
രാവിലെ കൂട് തുറന്ന് ഭക്ഷണം കൊടുത്ത് വിട്ടാൽ അടുത്തുള്ള ജലാശയത്തിലൊ കുളങ്ങളിലോ വെള്ളം കെട്ടി നിർത്തിയ ഇടങ്ങളിലോ പകൽ സമയം താറാവുകൾ ചെലവഴിക്കുന്നതാണ്.
വൈകുന്നേരത്തോടെ വീണ്ടും ഷെഡിൽ കയറ്റിയാൽ മതിയാകും.
രാത്രി സമയത്ത് താറാവിന് കിടക്കാൻ
വൃത്തിയുള്ള കൂട് തയ്യാറാക്കുമ്പോൾ തന്നെ തറ ഭാഗം സിമൻ്റ് തേച്ച് 
മിനുസപെടുത്തിയ ശേഷം തറയിൽ അറക്കപ്പൊടി, ഉമി എന്നിവ ഇട്ട് കൊടുക്കാവുന്നതാണ്.
ഇവയുടെ സമ്പർക്കം മൂലം താറാവിൻ്റെ കാഷ്ഠവും മറ്റും വൃത്തിയാകാൻ വളരെ എളുപ്പമാണ്.
അവലംബം ↑ താറാവ്കൃഷി ↑ താറാവ് കൃഷി ഇവർക്ക് പൈതൃകം ↑ മുങ്ങിയും പൊങ്ങിയും ↑ വീണ്ടും ഒരു താറാവ് കാലം ↑ ചെലവിൽ കൂടുതൽ ലാഭം നൽകുന്ന താറാവ് കൃഷി ↑ ചാരയും ചെമ്പല്ലിയും വിസ്മൃതിയിലേക്ക് കണ്ണീർകാഴ്ച ↑ സ്നോെവൈറ്റ് താറാവ് ഇനി ഓർമകളിൽ ↑ ഇറച്ചി താറാവ് ഫാമിൻ്റെ വിജയകഥ
നീർവഞ്ചി ഇംഗ്ലീഷ് വിലാസം https://ml.wikipedia.org/wiki/Ochreinauclea_missionis
പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ ഒരു ജനുസ്സായ ഒക്രേനൂക്ലിയയിലെ ഒരു സ്പീഷിസാണ് നീർവഞ്ചി അഥവാ ആറ്റുവഞ്ചി .
( ശാസ്ത്രീയനാമം : ഒക്രേനൂക്ലിയ മിഷ്യനിസ്, Ochreinauclea missionis ) .
പശ്ചിമഘട്ടതദ്ദേശവാസിയായ ഈ മരം 25 മീറ്റർ വരെ ഉയരം വയ്ക്കുന്നു.
700 മീറ്റർ വരെ ഉയരമുള്ള നിത്യഹരിതവനങ്ങളിലെ അരുവികളുടെ തീരത്ത് കണ്ടുവരുന്നു.
വനനശീകരണവും വ്യാവസായിക അടിസ്ഥാനത്തിലുള്ള കൃഷിക്കായി വനം വെട്ടിവെളുപ്പിച്ചതും ഈ മരത്തിനെ വംശനാശഭീഷണിയിലാക്കിയിരിക്കുന്നു.
വെള്ളിലത്തോഴി ചിത്രശലഭം, രോമപാദ ചിത്രശലഭങ്ങൾ എന്നിവ ഈ സസ്യങ്ങളെ ഭക്ഷണമാക്കുന്നു.
അവലംബം CAMP Workshops on Medicinal Plants, India 1998.
Ochreinauclea missionis .
പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും വിക്കിസ്പീഷിസിൽ Ochreinauclea missionis എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Ochreinauclea missionis എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
നീൽ ആംസ്ട്രോങ് ഇംഗ്ലീഷ് വിലാസം https://ml.wikipedia.org/wiki/Neil_Armstrong
ഒരു മുൻ അമേരിക്കൻ ബഹിരാകാശ സഞ്ചാരിയും ടെസ്റ്റ് പൈലറ്റും സർവകലാശാല അദ്ധ്യാപകനും യുണൈറ്റഡ് സ്റ്റേറ്റ്സ് നാവികസേന പൈലറ്റും ആയിരുന്നു നീൽ ആൽഡെൻ ആംസ്ട്രോങ് .
1930 ആഗസ്റ്റ് 5൹ അമേരിക്കയിലെ ഓഹിയോക്കടുത്തുള്ള വാപ്പാക്കൊനേറ്റ എന്ന സ്ഥലത്തായിരുന്നു ജനനം .
ചന്ദ്രനിൽ കാലുകുത്തിയ ആദ്യത്തെ മനുഷ്യനാണ് ഇദ്ദേഹം.
ഇദ്ദേഹത്തിന്റെ പ്രഥമബഹിരാകാശയാത്ര 1966ൽ ജെമിനി 8 എന്ന ബഹിരാകാശവാഹനത്തിലായിരുന്നു.
ഇദ്ദേഹത്തിന്റെ രണ്ടാമത്തേതും അവസാനത്തേതുമായ ബഹിരാകാശയാത്ര അപ്പോളൊ 11ൽ മിഷൻ കമാന്റർ പദവിയിൽ ചന്ദ്രനിലേക്കുള്ള യാത്രയായിരുന്നു.
1969 ജൂലൈ 20ന് ഇദ്ദേഹവും ബസ് ആൽഡ്രിനും ചന്ദ്രോപരിതലത്തിൽ ഇറങ്ങി 2.5 മണിക്കൂർ അവിടെ ചെലവഴിച്ചു.
ആസമയത്ത് മൈക്കിൾ കോളിൻസ് വാഹനത്തിൽ ചന്ദ്രനെ ഭ്രമണം ചെയ്തുകൊണ്ടിരുന്നു.
1978 ഒക്ടോബർ 1ന് ഇദ്ദേഹത്തിന് കോൺഗ്രഷനൽ സ്പേസ് മെഡൽ ഓഫ് ഓണർ ലഭിച്ചു.
ബഹിരാകാശസഞ്ചാരിയാവും മുമ്പ് ആംസ്ട്രോങ് യുണൈറ്റഡ് സ്റ്റേറ്റ്സ് നാവികസേനയിലായിരുന്നു.
കൊറിയൻ യുദ്ധത്തിൽ ഇദ്ദേഹം പങ്കെടുത്തിട്ടുണ്ട്.
യുദ്ധത്തിനുശേഷം നാഷണൽ അഡ്വൈസറി കമ്മിറ്റി ഫോർ എയറോനോട്ടിക്സ് (NACA) ഹൈ സ്പീഡ് ഫ്ലൈറ്റ് സ്റ്റേഷനിൽ സേവനമനുഷ്ഠിച്ചു.
അവിടെ അദ്ദേഹം പല വിമാനങ്ങളിലായി 900ത്തിലധികം ആകാശയാത്രകൾ നടത്തി.
ഗവേഷക പൈലറ്റ് എന്ന നിലയിൽ എഫ്-100 സൂപ്പർ സേബർ എ ആന്റ് സി എയർക്രാഫ്റ്റ്, എഫ്-101 വൂഡൂ , ലോക്ഹീഡ് F-104എ സ്റ്റാർഫൈറ്റർ എന്നിവയിൽ പ്രൊജക്ട് പൈലറ്റ് ആയി പ്രവർത്തിച്ചു.
ബെൽ എക്സ്-1ബി , ബെൽ എക്സ്-5 , നോർത്ത് അമേരിക്കൻ എക്സ്-15 , എഫ്-105 തണ്ടർചീഫ് , എഫ്-106 ഡെൽറ്റ ഡാർട്ട് , B-47 സ്ട്രാറ്റോജെറ്റ് , കെസി-135 സ്ട്രാറ്റോടാങ്കർ , പാർസെവ് എന്നീ വിമാനങ്ങളും പറത്തിയിട്ടുണ്ട്.
2012 ഓഗസ്റ്റ് 25-ന് അന്തരിച്ചു .
അവലംബം കൂടുതൽ വായനയ്ക്ക് {{ cite web }} : Unknown parameter | coauthors= ignored ( | author= suggested) ( help ) CS1 maint: numeric names: authors list ( link ) {{ cite book }} : Unknown parameter | month= ignored ( help ) പുറത്തേക്കുള്ള കണ്ണികൾ Neil Armstrong വിക്കിപീഡിയയുടെ സഹോദര സംരംഭങ്ങളിൽ മീഡിയ വിക്കിമീഡിയ കോമൺസിൽനിന്ന് വാർത്തകൾ വിക്കിന്യൂസിൽനിന്ന് ഉദ്ധരണികൾ വിക്കിക്വോട്ട്സിൽനിന്ന് neilarmstronginfo.com Archived 2013-06-17 at the Wayback Machine .
(official Armstrong family-maintained website) Armstrong's official NASA biography ഇന്റർനെറ്റ് മൂവി ഡാറ്റാബേസിൽ നിന്ന് നീൽ ആംസ്ട്രോങ് Appearances on C-SPAN രചനകൾ നീൽ ആംസ്ട്രോങ് ലൈബ്രറികളിൽ ( വേൾഡ്കാറ്റ് കാറ്റലോഗ്) "Neil Armstrong Honored as an Ambassador of Exploration", NASA article Archived 2015-06-02 at the Wayback Machine .
Cosmos magazine, October 2006 Archived 2007-08-31 at the Wayback Machine .
നീൽ ആംസ്ട്രോങ് at Find a Grave An audio interview with Brian Harvey, Jonathan Haughton and Catherine McCaul in Dublin, Ireland on 4th July 1976
നീൽ ഡയമണ്ട്
ഒരു അമേരിക്കൻ ഗായകനും ഗാനരചയിതാവും സംഗീതജ്ഞനുമാണ് നീൽ ലെസ്ലി ഡയമണ്ട് (ജനനം ജനുവരി 24, 1941).1960 മുതൽ സംഗീത രംഗത്തുള്ള ഡയമണ്ട് 12 കോടി ആൽബം വിറ്റുവരവോടുകൂടി ഏറ്റവുമധികം ആൽബങ്ങൾ വിറ്റഴിച്ച കലാകാരന്മാരിൽ ഒരാളാണ്.
സോംങ്ങ് റൈറ്റേഴ്സ് ഹോൾ ഓഫ് ഫെയിം റോക്ക് ആൻഡ് റോൾ ഹോൾ ഓഫ് ഫെയിം എന്നിവയിൽ ചേർക്കപ്പെട്ടിട്ടുണ്ട്.
നീർ‌വാളം ഇംഗ്ലീഷ് വിലാസം https://ml.wikipedia.org/wiki/Croton_tiglium
ഭാരതത്തിൽ മിക്കവാറും എല്ലായിടത്തും വളരുന്ന ഔഷധമൂല്യമുള്ള ഒരു സസ്യമാണ്‌ നീർ‌വാളം .
മഴ കൂടുതൽ ലഭിക്കുന്ന സംസ്ഥാനങ്ങളായ കേരളം , അസ്സം , ബംഗാൾ എന്നിവിടങ്ങളിൽ കാട്ടുചെടിയായും ഇത് കാണപ്പെടുന്നു.
യുഫോർബിയേസീ (Euphorbiaceae) സസ്യകുടുംബത്തിൽ ഉൾപ്പെട്ട ഇതിന്റെ ശാസ്ത്രീയനാമം ക്രോട്ടൺ ടിഗ്‌ലിയം (Croton tiglium).
എന്നാണറിയപ്പെടുന്നത് .
പേരുകൾ സംസ്കൃതം - ജയപാല:, ദന്തിബീജ ഹിന്ദി - ജമൽഗോട്ട രസഗുണങ്ങൾ രസം - കടു, തിക്തം ഗുണം - ലഘു, രൂക്ഷം വീര്യം - ഉഷ്ണം ഘടന
6 മീറ്റർ വരെ പൊക്കത്തിൽ വളരുന്ന ഒരു നിത്യ ഹരിതവൃക്ഷമാണിത്.
5 മുതൽ 10 സെന്റീമീറ്റർ വരെ നീളവും 3-7 സെന്റീമീറ്റർ വരെ വീതിയുമുള്ള ഇലകളാണ്‌ ഇതിനുള്ളത്.
ഇലകളുടെ അരികുകൾ പല്ലുകൾ പോലെയാണ്‌.
നീളമുള്ള ഇലത്തണ്ടുകളിലായി ഇലകൾ ക്രമീകരിച്ചിരിക്കുനു.
ഏകലിംഗപുഷ്പങ്ങളാണ്‌ ഈ സസ്യത്തിനുള്ളത്.
ആൺ പൂക്കളും പെൺ പൂക്കളും ഒരേ സസ്യത്തിൽ തന്നെ കാണപ്പെടുന്നു.
പൂക്കൾ ചെറുതും പച്ചയും മഞ്ഞയും കലർന്ന തവിട്ട് നിറത്തിലുള്ളവയായി കാണപ്പെടുന്നു.
ഒരു പൂവിൽ 5 ബാഹ്യദളങ്ങളും 5 ദളങ്ങളും ഉണ്ട്.
15-20 വരെ കേസരങ്ങൾ കാണപ്പെടുന്നു.
മൂന്ന് വരിപ്പുകൾ ഉള്ള ഉരുണ്ട കായ്കളാണ്‌ ഇതിനുള്ളത്.
അവയ്ക്ക് മൂന്ന് സെന്റീമീറ്ററോളം നീളവും കാണപ്പെടുന്നു.
8 ഞരമ്പുകൾ കാണപ്പെടുന്ന വിത്ത് ഏകദേശം 1 സെന്റീമീറ്റർ വരെ വലിപ്പമുള്ളതുമാണ് ‌.
വേര്‌, ഇല, വിത്ത് എന്നിവയാണ്‌ ഔഷധയോഗ്യമായ ഭാഗങ്ങൾ
വിത്തുകൾ ശുദ്ധിചെയ്യുന്നതിനായി തോട് കളഞ്ഞ് ഗോമൂത്രത്തിലിട്ട് വേവിച്ച് ഊറ്റി ഉണക്കിയെടുക്കുന്നു.
അവലംബം ↑ ↑ ↑ ഡോ.എസ്. നേശമണി.
പുറം 321-323 ഇതും കാണുക ഔഷധസസ്യങ്ങളുടെ പട്ടിക
നീൽ കമൽ പുരി ഇംഗ്ലീഷ് വിലാസം https://ml.wikipedia.org/wiki/Neel_Kamal_Puri
ഒരു ഇന്ത്യൻ എഴുത്തുകാരിയും കോളമിസ്റ്റും, കോളേജ് അദ്ധ്യാപികയുമാണ് നീൽ കമൽ പുരി (Neel Kamal Puri) .
1956ൽ ലുധിയാനയിൽ ജനിച്ചു.
പട്യാലയിലാണ് വളർന്നത്.
യാദവീന്ദ്ര പബ്ലിക് സ്കൂളിലായിരുന്നു വിദ്യാഭ്യാസം.
1979 മുതൽ പട്യാലയിലേയും ചണ്ഡീഗഢിലേയും വിവിധ കോളേജുകളിൽ ഇംഗ്ലീഷ് സാഹിത്യം പഠിപ്പിച്ചു.
ഇപ്പോൾ ചണ്ഡീഗഢിലെ ഗവണ്മെന്റ് വനിതാ കോളേജിൽ സാഹിത്യവും മീഡീയ സ്റ്റഡീസും പഠിപ്പിക്കുന്നു.
നീൽ കമൽ പുരി രണ്ടു നോവലുകൾ എഴുതിയിട്ടുണ്ട്.
ദി പട്യാല ക്വാർട്ടെറ്റ്  എന്ന നോവൽ പെൻ‌ഗ്വിൻ ഇന്ത്യയാണ് പ്രസിദ്ധീകരിച്ചത്.
അവരുടെ റിമംബർ റ്റു ഫോർഗെറ്റ് എന്ന നോവൽ രൂപാ പബ്ലിക്കേഷൻസും പ്രസിദ്ധീകരിച്ചു.
ഒരു പഞ്ചാബി എഴുതുന്ന മികച്ച ഇംഗ്ലീഷ് നോവലാണ് ദി പട്യാല ക്വാർട്ടെറ്റ് എന്ന് പ്രമുഖ എഴുത്തുകാരനായ ഖുശ്‌വന്ത്സിംഹ് അഭിപ്രായപ്പെട്ടിരുന്നു.
നീൽ കമൽ പുരി അവരുടെ പുതിയ പുസ്തകമായിട്ട് ചെറുകഥകൾ തയ്യാറാക്കിക്കൊണ്ടിരിക്കുന്നു.
അവലംബം "Neel Kamal Puri".
Penguin Books India.
Retrieved 2013-12-03.
"Patiala Quartet".
2006-01-01.
"Neel Kamal Puri".
Rupa Publications.
"The Tribune - Magazine section - Saturday Extra".
Tribuneindia.com.
2006-01-14.
"Punjab's victory over history : Simply Punjabi - India Today".
Indiatoday.intoday.in.
നീൽ കമൽ സിംഗ് ഇംഗ്ലീഷ് വിലാസം https://ml.wikipedia.org/wiki/Neel_Kamal_Singh
നീൽ കമൽ സിംഗ് എന്നറിയപ്പെടുന്ന പങ്‍ഗംബാം നീലകോമോൾസിങ് (മാർച്ച് 1, 1955) മണിപ്പൂർ (ഇന്ത്യ) യുടെ ആദ്യ ഒളിമ്പിയൻ "എന്നാണ് അറിയപ്പെടുന്നത്.
ലോസ് ആഞ്ചലസിലെ 1984 സമ്മർ ഒളിമ്പിക്സിൽ ഇന്ത്യൻ ഹോക്കിയിൽ അദ്ദേഹം പങ്കെടുത്തു.
നീർവേലി ശ്രീരാമസ്വാമിക്ഷേത്രം Sri_Rama_temple_neerveli Sri_Rama_temple_neerveli
ഉത്തരകേരളത്തിൽ കണ്ണൂർ ജില്ലയിൽ തലശ്ശേരി താലൂക്കിൽ മാങ്ങാട്ടിടം ഗ്രാമപഞ്ചായത്തിൽ നീർവേലി ദേശത്ത് സ്ഥിതിചെയ്യുന്ന പുരാതനമായ ഒരു ക്ഷേത്രമാണ് നീർവേലി ശ്രീരാമസ്വാമിക്ഷേത്രം .
കേരളത്തിൽ ശ്രീരാമൻ മുഖ്യപ്രതിഷ്ഠയായ അപൂർവ്വം ക്ഷേത്രങ്ങളിലൊന്നായ ഇവിടെ ഖര - ദൂഷണ - ത്രിശ്ശിരസ്സുക്കളെ വധിച്ചശേഷം രൗദ്രതയടങ്ങാത്ത ശ്രീരാമസ്വാമിയാണ് ക്ഷേത്രത്തിലെ മുഖ്യപ്രതിഷ്ഠ.
കൂടാതെ ഉപദേവതകളായി ഗണപതി , ഹനുമാൻ , ശാസ്താവ് എന്നിവർക്കും പ്രതിഷ്ഠകളുണ്ട്.
ഉത്തരകേരളത്തിലെ പ്രസിദ്ധമായ നാലമ്പലങ്ങളിൽ ആദ്യത്തേതാണ് ഈ ക്ഷേത്രം.
എളയാവൂർ സംഗമേശ്വരക്ഷേത്രം , പെരിഞ്ചേരി ലക്ഷ്മണക്ഷേത്രം , പായം ശത്രുഘ്നക്ഷേത്രം എന്നിവയാണ് മറ്റുള്ളവ.
ചതുർബാഹുവായ വിഷ്ണു രൂപത്തിലാണ് ഇവിടെ ശ്രീരാമ പതിഷ്ഠ.
കിഴക്കോട്ട് ദർശനമായി അഞ്ജന ശിലയിൽ തീർത്ത മനോഹരമായ വിഗ്രഹം നിൽക്കുന്ന രൂപത്തിലാണ്.
ശംഖും, ചക്രവും, വില്ലും, പുഷ്പഹാരവും നാലു കൈകളിലായി വഹിച്ചു നിൽക്കുന്നതാണ് വിഗ്രഹം.
ഘരൻ എന്ന അസുരനെ വധിച്ച്‌ വിജയശ്രീലാളിതനായി വാഴുന്ന ശ്രീരാമന്റെ അതിരൗദ്രഭാവത്തിലുള്ള വിശ്വരൂപദർശനത്തെയാണ് ഈ വിഗ്രഹത്തിൽ പുനരവതരിപ്പിച്ചിരിക്കുന്നത് എന്ന് കരുതിപ്പോരുന്നു.
അയ്യായിരം വർഷങ്ങൾക്ക് മുമ്പ് ഋഷീശ്വരൻമാരാൽ പ്രതിഷ്ഠിതമായ ക്ഷേത്രമാണ് നീർവ്വേലി ശ്രീരാമസ്വാമി ക്ഷേത്രം.
ഘരവധം കഴിഞ്ഞ രൗദ്ര ഭാവത്തിലുള്ള പ്രതിഷ്ഠയാണ് ഈ ക്ഷേത്രത്തിൽ ഉള്ളത്.
ഉപദേവ സങ്കല്പത്തിൽ ശ്രീ ഗണപതി ഭഗവാൻ സ്ഥിതിചെയ്യുന്നു.
മകരമാസത്തിലെ അശ്വതി നക്ഷത്ര നാളിലാണ് ക്ഷേത്രത്സവ ചടങ്ങുകൾ നടന്നു വരാറുള്ളത്.
മേടമാസത്തിലെ രോഹിണി നക്ഷത്രത്തിൽ പുന:പ്രതിഷ്ഠ ചടങ്ങുകളും നടന്നു വരുന്നു.
വടക്കേ മലബാറിലെ നാലമ്പലങ്ങളിൽ പ്രസിദ്ധിയാർജിച്ച ക്ഷേത്രമാണ് നീർവേലി ശ്രീരാമ ക്ഷേത്രം.
കർക്കിടകനാളിൽ മഹാഗണപതി ഹോമം മഹാമൃത്യുഞ്ജയ ഹോമം എന്നി താത്രിക കർമ്മങ്ങൾ നടന്നുവരുന്നു.
കേരളത്തിൽ അപൂർവ്വമായി കണ്ടുവരുന്ന പാതാളനാഗ പ്രതിഷ്ഠ ഈ ക്ഷേത്രത്തിലെ പ്രത്യേകതയാണ്
കർക്കിടക മാസം നാലമ്പല ദർശനം പുണ്യം.
കണ്ണൂർ ജില്ലയിലെ നാലമ്പലങ്ങളിൽ പരമപ്രധാനമായ ക്ഷേത്രമാണ് നീർവ്വേലി ശ്രീരാമസ്വാമി ക്ഷേത്രം.
രാമായണത്തിൽ പ്രതിഭാതിച്ചിട്ടുള്ള രാമ, ലക്ഷ്മണ, ഭരത, ശത്രുഘ്ന ക്ഷേത്രങ്ങൾ കർക്കിടമാസത്തിൽ ഒരു തവണ ദർശിച്ചാൽ രാമായണം ഒരു തവണ വായിച്ചതിന് തുല്യമായി കണക്കാക്കുന്നു.
കൂത്തുപറമ്പിനും മട്ടന്നൂരിനുമിടയിൽ (6KM)  അളകാപുരി ആയിത്തറ റോഡിൽ 1 Km അകലെ സ്ഥിതി ചെയ്യുന്നു.
പ്രഭാതത്തിൽ 5:30ന് നടതുറന്ന് 9:30 മണിക്ക് നട അടക്കുകയും വൈകുന്നേരം വീണ്ടും 5:30ന് നടതുറന്ന് 7:30 ന് നട അടയ്ക്കുകയും ചെയ്യുന്നു.
കർക്കിടകനാളിൽ രാവിലെ 5 മണിക്ക് നടതുറന്ന് ഉച്ചക്ക് 12 മണിവരെയും വൈകിട്ട് 5:30ന് വീണ്ടും നടതുറന്ന് 7:30 ന് നട അടയ്ക്കുകയും ചെയ്യുന്നു.
നെയ്യ് വിളക്കും പുഷ്പാഞ്ചലിയും പെട്ടെന്ന് എത്തുന്ന ഭക്തർക്ക് വഴിപാടായി സമർപ്പിക്കാം.
പാൽ പായസവും മറ്റ് വഴിപാടുകളും മുൻകൂട്ടി ബുക്ക് ചെയ്യ്ത് മാത്രമേ പ്രസാദം സ്വീകരിക്കാൻ സാധിക്കുകയുള്ളു.
പൂജാ ക്രമങ്ങൾ
ദിവസവും ഉഷ പൂജ, , ഉച്ച പൂജ, അത്താഴ പൂജ എന്നിങ്ങനെ  ,മൂന്നുനേരം പൂജ നടക്കുന്നു.
പാൽപ്പായസം, കളഭാഭിഷേകം, ചന്ദനം ചാർത്തൽ, നെയ്യ് വിളക്ക്, മഞ്ഞപട്ട് ഒപ്പിക്കൽ, നിറമാല വിശേഷ ദിവസങ്ങൾ
കർക്കിടകനാളിൽ മഹാഗണപതി ഹോമം മഹാമൃത്യുഞ്ജയ ഹോമം എന്നി താന്ത്രിക കർമ്മങ്ങൾ നടന്നുവരുന്നു.
ചിത്രങ്ങൾ ഊട്ടുപുര കുളവും ആലും ഉത്സവബോർഡ് അവലംബം Neerveli Temple എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
നീർരത്നം ഇംഗ്ലീഷ് വിലാസം https://ml.wikipedia.org/wiki/Chlorocyphidae
ഏഷ്യയിലും ആഫ്രിക്കയിലും പൊതുവേ കാണപ്പെടുന്ന ഒരിനം സൂചിത്തുമ്പി കുടുംബമാണ് നീർരത്നങ്ങൾ (Chlorocyphidae) .
വലിയ കണ്ണുകളുള്ള കുഞ്ഞൻ തുമ്പികളാണ് നീർരത്നന്മാർ.
ഇവയുടെ ആൺതുമ്പികളുടെ ചിറകുകളിൽ പല വർണങ്ങളിലുള്ള പൊട്ടുകൾ കാണാം.
ഈ കുടുംബത്തിലെ തുമ്പികളുടെ ഉദരം ചിറകുകളെക്കാൾ നീളം കുറഞ്ഞവയാണ്.
കാട്ടരുവികളിലാണ് പൊതുവെ  നീർരത്നൻ തുമ്പികൾ മുട്ടയിടാറുള്ളത് .
കേരളത്തിൽ കാണപ്പെടുന്ന  നീർരത്നത്തുമ്പികൾ മേഘവർണ്ണൻ , തവളക്കണ്ണൻ) , നീർമാണിക്യൻ എന്നിവയാണ് 
.
Genera include: Africocypha Calocypha Chlorocypha Cyrano Disparocypha Indocypha Libellago Melanocypha Pachycypha Platycypha Rhinocypha Rhinoneura Sclerocypha Sundacypha Watuwila ചിത്രശാല Libellago lineata , male Platycypha caligata Platycypha fitzsimonsi
നീർവാഴ ഇംഗ്ലീഷ് വിലാസം https://ml.wikipedia.org/wiki/Lagenandra_toxicaria
പശ്ചിമഘട്ടതദ്ദേശവാസിയായ ഒരു കുറ്റിച്ചെടിയാണ് നീർവാഴ .
( ശാസ്ത്രീയനാമം : Lagenandra toxicaria ) .
ലെജിനാൻഡ്ര ജനുസ് ഇന്ത്യൻ ഉപഭൂഖണ്ഡത്തിലെ തദ്ദേശവാസിയാണ് .
ഗോവ , മഹാരാഷ്ട്ര , കർണ്ണാടകം , കേരളം , തമിഴ്‌നാട് , ആന്ധ്രപ്രദേശ് എന്നീ സംസ്ഥാനങ്ങളിൽ കണ്ടുവരുന്ന ഈ ചെടി നീർച്ചാലുകളുടെ സമീപത്താണ് വളരുന്നത്.
മഴക്കാലത്ത് മിക്കപ്പോഴും വെള്ളത്തിൽ മുങ്ങിപ്പോകാറുമുണ്ട് ഈ ചെടികൾ.
ചൊറിച്ചിലിനുള്ള ഒരു മരുന്നുണ്ടാക്കാൻ ഈ ചെടിയുടെ നീര് ഉപയോഗിക്കാറുണ്ട്.
അതുപോലെ വൃക്ക, ഹൃദ്രോഗം എന്നിവയ്ക്ക് ഉപയോഗിക്കുന്ന നീർവാഴ ക്ഷയത്തിനും പ്രാണിനാശിനിയായും ഉപയോഗിക്കുന്നു.